खासतौर उप्पर टेलर दा अंदाज तां दिक्खने लायक हा। उनें हालात कन्नै कोई नेई करदे होई अपने स्वाभाविक कामक अंदाज इच खेड्ढना रक्खेआ। दूई बक्खी राइडर अपनी सधी दी बल्लेबाजी कन्नै उनेंगी पूरा सैह्‌योग देआ करदे हे। टेलर ते राइडर दी जोड़ी ने अपनी टीम गी बल्लें बल्लें संकट थमां कड्ढेआ ते फ्ही खुल्लियै खेड्ढना शुरू करी दित्ता। इनें दौनें इच टेलर ने अपना सैकड़ा पूरा कीता ते उसदे बी आक्रामक बल्लेबाजी जारी रक्खी। थ्होड़ी देर बाद राइडर ने बी लगातार दूए टैस्ट इच अपना सैकड़ा पूरा करी लैता। चाह्‌‌काल दे बाद टेलर आफ स्पिनर हरभजन सिंह दी गेंद गी चुक्कियै मारने दे चक्कर इच युवराज सिंह दे हत्थें लपकी लैते गे ब उसले तक्कर ओह् टीम दा स्कोर 294 तक्कर पजाई चुके दे हे। उनें 151 रन बनाए।